Friðarhlaup Sri Chinmoy verður hlaupið á Vesturlandi næstu daga og kemur við á Akranesi í dag , miðvikudaginn 28. maí . Er þetta í 21. sinn sem Ísland tekur þátt í hlaupinu en héðan hafa verið þátttakandi allt frá fyrsta Friðarhlaupinu árið 1987 . Tilgangur hlaupsins er að efla frið , vináttu og skilning manna og menningarheima á milli . Friðarhlaupið á Íslandi hófst þetta árið í Reykjavík 26. maí og lýkur á Langjökli 1. júní . Átta hlauparar frá sjö mismunandi löndum munu á næstu dögum hlaupa ásamt gestahlaupurum með friðarkyndil um Vesturland en sérstök áhersla hefur verið lögð á Vesturland þetta árið . Fyrsti viðkomustaðurinn á Vesturlandi er Akranes . Klukkan 16:15 í dag munu hlauparar fara með sjötta flokki ÍA frá íþróttarsvæðinu á Jaðarsbökkum að friðartrénu í Garðalundi . Eftir það eða klukkan 17:00 munu svo Skagaskokkarar ganga til liðs við hlauparanna og munu þau í sameiningu hlaupa frá Hvalfjarðargöngum að Jaðarsbökkum . Hlaupinu á Akranesi lýkur svo klukkan 18:00 en þá mun Sjóbaðsfélag Akraness fara með logandi friðarkyndillinn í sjósund . Á morgun , fimmtudaginn 29. maí berst kyndillinn frá Akranesi til Heiðarskóla í Hvalfjarðarsveit og hefst það hlaup klukkan 10:00 á Jaðarsbökkum . Eftir hádegi halda hlaupararnir svo ferð sinni áfram um Vesturland þar sem næsti viðkomustaður er Hvanneyri í Borgarfirði . Á föstudaginn hlaupa kyndilberar um Borgarfjörð og koma við í grunnskólum í sveitarfélaginu . Klukkan 08:30 verða þeir í grunnskólanum á Hvanneyri svo í grunnskólanum á Kleppjárnreykjum klukkan 10:00 og enda loks í grunnskólanum á Varmalandi klukkan 11:30 . Á laugardaginn munu hlauparar Friðarhlaupsins svo halda ferð sinni áfram klukkan 10:00 þar sem hlaupið verður frá Kleppjárnsreykjum til Húsafells . Sunnudagur 1. júní er svo lokadagur hlaupsins á Íslandi en þá verður hlaupið frá Húsfelli að Langjökli klukkan 10:00 . Klukkan 13:00 munu Ice Explorer fara með hlauparana og friðarkyndilinn upp á jökulinn . Þar endar Friðarhlaupið á Íslandi og er næsti viðkomustaður hlaupsins Færeyjar .